Tahtsin teada, kas tõesti ei liigu loojangu paiku metsaserval või põlluäärtes ühtki metskitse. Või tormab metsseakari nisupõllult kapates välja. Kahjuks mitte. Üks lõopistrik istus pesa lähedal männioksal. Neil alles pojad pesast välja lendamata. Varakevadel kasvasid samas pesas rongapojad üles, nüüd on lõopistriku kord.  Mõned metstuvid olid end traatidele ritta seadnud ja üle metsa tulid kruugutades sookured.